Zubir Said (), inggih punika satunggalipun komposer Singapura ingkang asalipun saking laladan Minangkabau ing Indonésia ingkang sampun ngripta lagu kabangsan saking Singapura, Majulah Singapura ("Mugia Majeng Singapura"). Zubir Said punika satunggalipun musisi otodhidhak. Panjenenganipun ugi nyambut damel minangka panyerat lagu lan arranger kanggé grup Cathay-Keris Film Productions sadangunipun kalih welas taun. Panjenenganipun ugi nyerat kanggé filem Malayu ing kathah parusahaan. Panjenenganipun pinitados sampun ngripta 1.500 lagu, nanging namung 10% kemawon ingkang sampun dipunrekam. Zubir Said misuwur minangka komposer kanthi "jiwa Malayu sajati", lagu-lagunipun gegayutan kaliyan pesen sajarah lan aksioma Malayu.

Wiwitanipun 
Zubir Said punika putra kapisan saking tigang sadhèrèk jaler lan gangsal sadhèrèk èstri, panjenenganipun miyos tanggal 22 Juli 1907 ing Bukittinggi ing Minangkabau, dhataran inggil Sumatra Kilèn, Indonésia.  Ibunipun tilar donya nalika Zubir nembé yuswa pitung taun. Panjenenganipun naté sekolah ing sekolah Walanda, nanging panjenenganipun boten remen kaliyan studi akadhemis. Panjenenganipun remen kaliyan musik wiwit dipuntepangaken sistem musik Solfa déning ara-araipun. Salah satunggal kanca satunggal kelas ing sekolah dhasar (SD) ngajari Zubir sinau piranti musik suling, lan ing sekolah manengah, panjenenganipun sinau gitar lan drum. Nalika panjenenganipun kuliyah, panjenenganipun sinau keroncong.

Pranala njawi 
.

Cathetan suku 

Artikel mawa basa krama
Tokoh Indonésia
Lair 1907